钦定古今图书集成/明伦汇编/官常典/第093卷 > 昌端孝王宗晟
## 钦定古今图书集成/明伦汇编/官常典/第093卷 > 昌端孝王宗晟

按《宋史濮王传》：濮安懿王允让子宗晟，绍圣元年六
月，以武安军节度使判大宗正事，加检校司徒，嗣濮
王。明年三月薨，年六十五，赠太师、昌王，谥端孝。宗晟
好古学，藏书数万卷，仁宗嘉之，益以国子监书。“治平
将郊而雨，或议改祫享，英宗访诸宗晟，对曰：‘陛下初
郊见上帝，盛礼也，岂宜改卜。至诚感神，在陛下精意
而已’。”帝嘉纳。及郊，雨霁，帝数被疾，密请早建储贰，以
系天下之望，世称其忠。